               EUROPSKA KOMISIJA
            Bruxelles, 10.2.2022.
            COM(2022) 36 final
            2022/0024(NLE)

            Prijedlog
            ODLUKE VIJEĆA
            o stajalištu koje treba zauzeti u ime Europske unije u Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu o prijedlozima izmjena pravilnika UN-a br. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 i 163, prijedlogu novog pravilnika UN-a o gumama s čavlima, prijedlogu novog globalnog tehničkog pravilnika UN-a o trajnosti ugrađenih baterija za električna vozila, prijedlogu izmjena Konsolidirane rezolucije R.E.5, prijedlogu ovlaštenja za izradu izmjene 4. Globalnog tehničkog pravilnika UN-a br. 3 te prijedlogu ovlaštenja za izradu novog globalnog tehničkog pravilnika UN-a o emisijama čestica iz kočnica

               OBRAZLOŽENJE

               1.PREDMET PRIJEDLOGA

               Ovaj se prijedlog odnosi na odluku kojom se utvrđuje stajalište koje treba zauzeti u ime Unije u Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu (WP.29) u vezi s donošenjem izmjena postojećih pravilnika UN-a i postojećih globalnih tehničkih pravilnika UN-a.

               2.KONTEKST PRIJEDLOGA

               2.1.Sporazum iz 1958. i Sporazum iz 1998.

               Cilj je Sporazuma Gospodarske komisije Ujedinjenih naroda za Europu („UNECE”) o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) i Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) izraditi usklađene zahtjeve s ciljem uklanjanja tehničkih prepreka trgovini motornim vozilima među ugovornim strankama UNECE-a i osigurati da takva vozila pružaju visoku razinu sigurnosti i zaštite okoliša. Sporazumi su za EU stupili na snagu 24. ožujka 1998. odnosno 15. veljače 2000. Njihovom primjenom upravlja UNECE-ov Svjetski forum za usklađivanje pravilnika o vozilima (Radna skupina 29 ili WP.29).

               2.2. Svjetski forum za usklađivanje pravilnika o vozilima Gospodarske komisije Ujedinjenih naroda za Europu (UNECE) – Radna skupina 29 ili WP. 29

               WP.29 je jedinstven okvir za rad na globalno usklađenim pravilnicima o vozilima. To je stalna radna skupina u institucionalnom okviru Ujedinjenih naroda s posebnim mandatom i poslovnikom. Funkcionira kao globalni forum za otvorene rasprave o pravilnicima o motornim vozilima i o provedbi Revidiranog sporazuma iz 1958. i Usporednog sporazuma. Svaka zemlja članica Ujedinjenih naroda i svaka regionalna organizacija za gospodarsku integraciju koju su osnovale članice Ujedinjenih naroda može u potpunosti sudjelovati u aktivnostima WP.29 te može postati ugovorna stranka sporazumâ o vozilima čijom primjenom upravlja WP.29. Europska unija stranka je tih sporazuma
                  1
               .

               Sastanci WP.29 UNECE-a održavaju se tri puta godišnje, u ožujku, lipnju i studenome. Na svakom se zasjedanju donose novi pravilnici UN-a, nove rezolucije UN-a, novi globalni tehnički pravilnici UN-a, izmjene postojećih pravilnika UN-a i rezolucija na temelju Revidiranog sporazuma iz 1958. i izmjene globalnih tehničkih pravilnika UN-a na temelju Usporednog sporazuma kako bi se u obzir uzeo tehnički napredak. Prije svakog sastanka WP.29 o tim se izmjenama prvo raspravlja na tehničkoj razini u specijaliziranim pomoćnim tijelima WP.29.

               Potom se održava glasovanje na razini WP.29 (tj. kvalificiranom većinom ugovornih stranaka koje su prisutne i glasaju za prijedloge na temelju Revidiranog sporazuma iz 1958. te konsenzusom ugovornih stranaka koje su prisutne i glasaju za prijedloge na temelju Usporednog sporazuma).

               Stajalište koje u ime Unije treba zauzeti o novim pravilnicima UN-a i globalnim tehničkim pravilnicima UN-a i o njihovim izmjenama, dopunama i ispravcima te o rezolucijama utvrđuje se prije svakog sastanka WP.29 odlukom Vijeća na temelju članka 218. stavka 9. UFEU-a.

               2.3. Predviđeni akt WP.29

               Na 186. zasjedanju, koje će se održati od 8. do 11. ožujka 2022., WP.29 može donijeti prijedloge izmjena pravilnika UN-a br. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 i 163, prijedlog novog pravilnika UN-a o gumama s čavlima, prijedlog novog globalnog tehničkog pravilnika UN-a o trajnosti ugrađenih baterija za električna vozila, prijedlog izmjena Konsolidirane rezolucije R.E.5, prijedlog ovlaštenja za izradu izmjene 4. Globalnog tehničkog pravilnika UN-a br. 3 te prijedlog ovlaštenja za izradu novog globalnog tehničkog pravilnika UN-a o emisijama čestica iz kočnica.

               3. STAJALIŠTE KOJE TREBA ZAUZETI U IME UNIJE

               Sustavom WP.29 poboljšava se međunarodno usklađivanje normi za vozila. Sporazum iz 1958. ima ključnu ulogu u postizanju tog cilja jer proizvođači iz EU-a mogu poslovati na temelju zajedničkog skupa homologacijskih pravilnika i pritom biti sigurni da će ugovorne stranke priznati da su proizvodi u skladu s njihovim nacionalnim zakonodavstvom. Time je, na primjer, omogućeno da se Uredbom (EZ) br. 661/2009 o općoj sigurnosti motornih vozila stavi izvan snage više od 50 direktiva EU-a i da ih se zamijeni odgovarajućim pravilnicima sastavljenima na temelju Sporazuma iz 1958.

               Sličan je pristup primijenjen u slučaju Uredbe (EU) 2018/858 Europskog parlamenta i Vijeća
                  2
               , kojom se utvrđuju administrativne odredbe i tehnički zahtjevi za homologaciju i stavljanje na tržište svih novih vozila, sustava, sastavnih dijelova i zasebnih tehničkih jedinica. Tom su uredbom pravilnici doneseni na temelju Revidiranog sporazuma iz 1958. („pravilnici UN-a”) uključeni u homologacijski sustav EU-a kao zahtjevi za homologaciju tipa ili kao alternativa zakonodavstvu Unije.

               Šest mjeseci nakon što WP.29 donese prijedloge izmjena pravilnika UN-a ili nove pravilnike UN-a i izvršni tajnik UNECE-a obavijesti ugovorne stranke o tim aktima, oni mogu konačno stupiti na snagu i mogu se prenijeti u primjenjive nacionalne pravilnike svake ugovorne stranke ako ne bude prigovora ugovornih stranaka koje čine blokirajuću manjinu. Prijenos u EU-u dovršen je nakon objave tih akata u Službenom listu EU-a.

               Stoga je potrebno definirati stajalište Unije o:

               –prijedlozima izmjena pravilnika UN-a br. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 i 163, koji se odnose na ažuriranje odredaba o međunarodnoj homologaciji tipa vozila kao cjeline, buci vozila na tri kotača, elektromagnetskoj kompatibilnosti, kočnim sustavima teških vozila, napravama za mjerenje brzine i prijeđene kilometraže, uređajima za neizravno gledanje, buci vozila kategorija M i N, ugradnji uređaja za osvjetljavanje i svjetlosnu signalizaciju za vozila kategorije L3, mehaničkim spojnicama, emisijama buke mopeda, kočnim sustavima (vozila kategorije L), uređaju za upravljanje, zamjenskim dijelovima kočnog sustava, vozilima kategorija M2 i M3, obnovljenim gumama za osobne automobile, gospodarska vozila i njihove prikolice, zaštiti od krađe i alarmnim sustavima, otporu kotrljanja, buci od kotrljanja i prianjanju na mokroj podlozi, označavanju ručnih komandi, kontrolnih lampica i indikatora, prednjem vidnom polju vozača, sustavima za nadzor tlaka u gumama, ugradnji guma, uređajima za svjetlosnu signalizaciju, uređajima za osvjetljavanje ceste, naprednim sustavima za kočenje u nuždi,

                  globalno usklađenom ispitnom postupku za laka vozila

               , uređaju za snimanje podataka o događaju, uređajima za zaštitu od neovlaštene uporabe, imobilizatorima, alarmnim sustavima vozila;

               –prijedlogu novog pravilnika UN-a o gumama s čavlima;

               –prijedlogu novog globalnog tehničkog pravilnika UN-a o trajnosti ugrađenih baterija za električna vozila; i

               –prijedlogu izmjena Konsolidirane rezolucije R.E.5;

               koji će biti izneseni na glasovanje na sastanku WP.29 koji će se održati od 8. do 11. ožujka 2022. Potrebno je također definirati stajalište Unije o:

               –prijedlogu ovlaštenja za izradu izmjene 4. Globalnog tehničkog pravilnika UN-a br. 3 o kočnim sustavima motocikala; i

               –prijedlogu ovlaštenja za izradu novog globalnog tehničkog pravilnika UN-a o emisijama čestica iz kočnica.

               Unija bi trebala podržati navedene akte jer su u skladu s politikom Unije o unutarnjem tržištu u pogledu automobilske industrije te su u skladu s prometnom, klimatskom i energetskom politikom Unije.

               Svi ti akti vrlo povoljno utječu na konkurentnost automobilskog sektora EU-a i međunarodnu trgovinu. Glasovanjem za te akte potaknut će se tehnološki napredak, omogućiti prednosti ekonomije razmjera, spriječiti fragmentacija unutarnjeg tržišta i osigurati jednaka primjena automobilskih standarda u cijeloj Uniji.

               Prijedlog izmjena Pravilnika UN-a br. 117
                  3
                (otpor kotrljanja, buka od kotrljanja i prianjanje na mokroj podlozi) nije spreman za glasovanje na sastanku WP.29 u ožujku 2022. i o njemu će se dodatno raspravljati u specijaliziranim pomoćnim tijelima WP.29.

               Obraćanje vanjskim stručnjacima nije relevantno za ovaj prijedlog. Međutim, pregledat će ga Tehnički odbor za motorna vozila.

               4.PRAVNA OSNOVA

               4.1.
                     Postupovna pravna osnova

               4.1.1.
                     Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  4
               .

               4.1.2.
                     Primjena na ovaj predmet

               WP.29 je tijelo u kojem ugovorne stranke UNECE-a raspravljaju o provedbi Revidiranog sporazuma iz 1958. i Usporednog sporazuma.

               Akti koje je WP.29 treba donijeti akti su koji proizvode pravne učinke.

               Pravilnici UN-a iz predviđenog akta bit će obvezujući za Uniju i zajedno s globalnim tehničkim pravilnicima UN-a i rezolucijama UN-a mogu bitno utjecati na sadržaj zakonodavstva EU-a u području homologacije vozila.

               Predviđenim aktima ne dopunjuje se niti mijenja institucionalni okvir Sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.
                     Materijalna pravna osnova

               4.2.1.
                     Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               4.2.2. Primjena na ovaj predmet

               Glavni cilj i sadržaj predviđenog akta odnose se na usklađivanje propisa. Stoga je materijalna pravna osnova predložene odluke članak 114. UFEU-a.

               4.3.
                     Zaključak

               Pravna osnova predložene odluke trebao bi biti članak 114. UFEU-a u vezi s člankom 218. stavkom 9. UFEU-a.

               2022/0024 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu o prijedlozima izmjena pravilnika UN-a br. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 i 163, prijedlogu novog pravilnika UN-a o gumama s čavlima, prijedlogu novog globalnog tehničkog pravilnika UN-a o trajnosti ugrađenih baterija za električna vozila, prijedlogu izmjena Konsolidirane rezolucije R.E.5, prijedlogu ovlaštenja za izradu izmjene 4. Globalnog tehničkog pravilnika UN-a br. 3 te prijedlogu ovlaštenja za izradu novog globalnog tehničkog pravilnika UN-a o emisijama čestica iz kočnica

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je Odlukom Vijeća 97/836/EZ
                  5
                pristupila Sporazumu Gospodarske komisije Ujedinjenih naroda za Europu (UNECE) o donošenju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”). Revidirani sporazum iz 1958. stupio je na snagu 24. ožujka 1998.

               (2)Unija je Odlukom Vijeća 2000/125/EZ
                  6
                pristupila Sporazumu o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”). Usporedni sporazum stupio je na snagu 15. veljače 2000.

               (3)Uredbom (EU) 2018/858 Europskog parlamenta i Vijeća
                  7
                utvrđene su administrativne odredbe i tehnički zahtjevi za homologaciju i stavljanje na tržište svih novih vozila, sustava, sastavnih dijelova i zasebnih tehničkih jedinica. Tom su uredbom pravilnici doneseni na temelju Revidiranog sporazuma iz 1958. („pravilnici UN-a”) uključeni u homologacijski sustav EU-a kao zahtjevi za homologaciju tipa ili kao alternativa zakonodavstvu Unije.

               (4)Na temelju članka 1. Revidiranog sporazuma iz 1958. i članka 6. Usporednog sporazuma UNECE-ov Svjetski forum za usklađivanje pravilnikâ o vozilima (UNECE-ova radna skupina WP.29) može donijeti prijedloge izmjena pravilnikâ UN-a, globalnih tehničkih pravilnika UN-a i rezolucija UN-a te prijedloge novih pravilnika UN-a, globalnih tehničkih pravilnika UN-a i rezolucija UN-a o homologaciji vozila. Uz to, u skladu s tim odredbama UNECE-ova radna skupina WP.29 može donijeti prijedloge za ovlaštenja za izradu izmjena globalnih tehničkih pravilnika UN-a ili za izradu novih globalnih tehničkih pravilnika UN-a i može donositi prijedloge za produljenje ovlaštenja za globalne tehničke pravilnike UN-a.

               (5)Na 186. zasjedanju Svjetskog foruma, koje će se održati od 8. do 11. ožujka 2022., WP.29 UNECE-a može donijeti prijedloge izmjena pravilnika UN-a br. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 i 163, prijedlog novog pravilnika UN-a o gumama s čavlima, prijedlog novog globalnog tehničkog pravilnika UN-a o trajnosti ugrađenih baterija za električna vozila te prijedlog izmjena Konsolidirane rezolucije R.E.5. Nadalje, UNECE-ova radna skupina WP.29 treba donijeti prijedlog ovlaštenja za izradu izmjene 4. Globalnog tehničkog pravilnika UN-a br. 3 o kočnim sustavima motocikala i prijedlog ovlaštenja za izradu novog globalnog tehničkog pravilnika UN-a o emisijama čestica iz kočnica.

               (6)Primjereno je utvrditi stajalište koje u ime Unije treba zauzeti u WP.29 u vezi s donošenjem tih prijedloga jer će ti pravilnici UN-a biti obvezujući za Uniju i zajedno s globalnim tehničkim pravilnicima UN-a i rezolucijama UN-a moći presudno utjecati na sadržaj prava Unije u području homologacije vozila.

               (7)S obzirom na iskustvo i tehnički napredak potrebno je izmijeniti, ispraviti ili dopuniti zahtjeve koji se odnose na određene elemente ili obilježja obuhvaćene pravilnicima UN-a br. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 i 163.

               (8)Kako bi se omogućio tehnički napredak, poboljšala sigurnost vozila i smanjio utjecaj na okoliš, potrebno je donijeti novi pravilnik UN-a o gumama s čavlima i novi globalni tehnički pravilnik UN-a o trajnosti ugrađenih baterija za električna vozila.

               (9)Usto, potrebno je izmijeniti određene odredbe Rezolucije UN-a R.E.5 o zajedničkim specifikacijama kategorija izvora svjetlosti.

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije na 186. zasjedanju UNECE-ova Svjetskog foruma za usklađivanje pravilnika o vozilima, koje će se održati od 8. do 11. ožujka 2022., jest da se glasuje za prijedloge navedene u Prilogu ovoj Odluci.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

                     (2)

                        Uredba (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustavâ, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/2007 i (EZ) br. 595/2009 te o stavljanju izvan snage Direktive 2007/46/EZ (SL L 151, 14.6.2018., str. 1.).

                     (3)

                        Prijedlog novog niza izmjena 03 Pravilnika UN-a br. 117

                     (4)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

                     (5)

                        Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).

                     (6)

                        Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

                     (7)

                        Uredba (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustavâ, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/2007 i (EZ) br. 595/2009 te o stavljanju izvan snage Direktive 2007/46/EZ (SL L 151, 14.6.2018., str. 1.).

    ---documentbreak---

               EUROPSKA KOMISIJA
            Bruxelles, 10.2.2022.
            COM(2022) 36 final

            PRILOG

            Prijedlogu odluke Vijeća
            o stajalištu koje treba zauzeti u ime Europske unije u Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu o prijedlozima izmjena pravilnika UN-a br. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 i 163, prijedlogu novog pravilnika UN-a o gumama s čavlima, prijedlogu novog globalnog tehničkog pravilnika UN-a o trajnosti ugrađenih baterija za električna vozila, prijedlogu izmjena Konsolidirane rezolucije R.E.5, prijedlogu ovlaštenja za izradu izmjene 4. Globalnog tehničkog pravilnika UN-a br. 3 te prijedlogu ovlaštenja za izradu novog globalnog tehničkog pravilnika UN-a o emisijama čestica iz kočnica

               PRILOG

                        Pravilnik br.

                        Naslov točke dnevnog reda

                        Oznaka dokumenta
                           1

                        0

                        Prijedlog dopune 1. nizu izmjena 04 Pravilnika UN-a br. 0 (IWVTA)

                        (ECE/TRANS/WP.29/1161, stavak 64., na temelju WP.29-185-10)

                        ECE/TRANS/WP.29/2022/2

                        9

                        Prijedlog dopune 2. nizu izmjena 08 Pravilnika UN-a br. 9 (buka vozila na tri kotača) (ECE/TRANS/WP.29/GRBP/72, stavak 3., na temelju ECE/TRANS/WP.29/GRBP/2021/23 kako je izmijenjen dokumentom GRBP-74-43)

                        ECE/TRANS/WP.29/2022/3

                        10

                        Prijedlog dopune 2. nizu izmjena 06 Pravilnika UN-a br. 10 (elektromagnetska kompatibilnost) (ECE/TRANS/WP.29/GRE/85, stavak 35., na temelju ECE/TRANS/WP.29/GRE/2021/10 kako je izmijenjen dokumentom GRE-85-06)

                        ECE/TRANS/WP.29/2022/33

                        13

                        Prijedlog novog niza izmjena 12 Pravilnika UN-a br. 13 (kočni sustavi teških vozila) (ECE/TRANS/WP.29/GRVA/11, stavak 91., na temelju ECE/TRANS/WP.29/GRVA/2021/25)

                        ECE/TRANS/WP.29/2022/12

                        39

                        Prijedlog dopune 2. nizu izmjena 01 Pravilnika UN-a br. 39 (naprave za mjerenje brzine i prijeđene kilometraže) (ECE/TRANS/WP.29/GRSG/101, stavak 56., na temelju ECE/TRANS/WP.29/GRSG/2021/20/Rev.1)

                        ECE/TRANS/WP.29/2022/21

                        46

                        Prijedlog niza izmjena 05 Pravilnika UN-a br. 46 (uređaji za neizravno gledanje) (ECE/TRANS/WP.29/GRSG/101, stavak 41., na temelju ECE/TRANS/WP.29/GRSG/2021/18 kako je izmijenjen dokumentom GRSG-122-08)

                        ECE/TRANS/WP.29/2022/52

                        51

                        Prijedlog dopune 7. nizu izmjena 03 Pravilnika UN-a br. 51 (buka vozila kategorija M i N) (ECE/TRANS/WP.29/GRBP/72, stavak 5., na temelju ECE/TRANS/WP.29/GRBP/2021/22 i stavak 5. izvješća)

                        ECE/TRANS/WP.29/2022/4

                        53

                        Prijedlog dopune 22. nizu izmjena 01 Pravilnika UN-a br. 53 (ugradnja uređaja za osvjetljavanje i svjetlosnu signalizaciju za vozila kategorije L3) (ECE/TRANS/WP.29/GRE/85, stavak 37., na temelju ECE/TRANS/WP.29/GRE/2021/23 kako je izmijenjen dokumentom GRE-85-27)

                        ECE/TRANS/WP.29/2022/34

                        53

                        Prijedlog dopune 5. nizu izmjena 02 Pravilnika UN-a br. 53 (ugradnja uređaja za osvjetljavanje i svjetlosnu signalizaciju za vozila kategorije L3) (ECE/TRANS/WP.29/GRE/85, stavak 37., na temelju ECE/TRANS/WP.29/GRE/2021/23 kako je izmijenjen dokumentom GRE-85-27)

                        ECE/TRANS/WP.29/2022/35

                        53

                        Prijedlog dopune 2. nizu izmjena 03 Pravilnika UN-a br. 53 (ugradnja uređaja za osvjetljavanje i svjetlosnu signalizaciju za vozila kategorije L3) (ECE/TRANS/WP.29/GRE/85, stavak 37., na temelju ECE/TRANS/WP.29/GRE/2021/23 kako je izmijenjen dokumentom GRE-85-27)

                        ECE/TRANS/WP.29/2022/36

                        55

                        Prijedlog ispravka 2. niza izmjena 01 Pravilnika UN-a br. 55 (mehaničke spojnice) (ECE/TRANS/WP.29/GRSG/101, stavak 58., na temelju ECE/TRANS/WP.29/GRSG/2021/21)

                        ECE/TRANS/WP.29/2022/39

                        55

                        Prijedlog ispravka 1. niza izmjena 02 Pravilnika UN-a br. 55 (mehaničke spojnice) (ECE/TRANS/WP.29/GRSG/101, stavak 58., na temelju ECE/TRANS/WP.29/GRSG/2021/21)

                        ECE/TRANS/WP.29/2022/40

                        63

                        Prijedlog dopune 5. nizu izmjena 02 Pravilnika UN-a br. 63 (emisije buke mopeda) (ECE/TRANS/WP.29/GRBP/72, stavak 10., na temelju ECE/TRANS/WP.29/GRBP/2021/24)

                        ECE/TRANS/WP.29/2022/5

                        78

                        Prijedlog dopune 1. nizu izmjena 05 Pravilnika UN-a br. 78 (kočni sustavi motocikala) (ECE/TRANS/WP.29/GRVA/11, stavak 99., na temelju ECE/TRANS/WP.29/GRVA/2021/26 kako je izmijenjen dokumentom GRVA-11-22 (Prilog V. izvješću) i ECE/TRANS/WP.29/GRVA/2021/27)

                        ECE/TRANS/WP.29/2022/13

                        78

                           Prijedlog dopune 2. nizu izmjena 04 Pravilnika UN-a br. 78 (kočni sustavi motocikala)

                        (ECE/TRANS/WP.29/GRVA/11, stavak 99., na temelju ECE/TRANS/WP.29/GRVA/2021/26 kako je izmijenjen dokumentom GRVA-11-22 (Prilog V. izvješću) i ECE/TRANS/WP.29/GRVA/2021/27)

                        ECE/TRANS/WP.29/2022/48

                        78

                           Prijedlog dopune 4. nizu izmjena 03 Pravilnika UN-a br. 78 (kočni sustavi motocikala)

                        (ECE/TRANS/WP.29/GRVA/11, stavak 99., na temelju ECE/TRANS/WP.29/GRVA/2021/26 kako je izmijenjen dokumentom GRVA-11-22 (Prilog V. izvješću) i ECE/TRANS/WP.29/GRVA/2021/27)

                        ECE/TRANS/WP.29/2022/49

                        79

                        Prijedlog dopune 4. nizu izmjena 02 Pravilnika UN-a br. 79 (uređaj za upravljanje) (ECE/TRANS/WP.29/GRVA/11, stavak 72., na temelju ECE/TRANS/WP.29/GRVA/2021/8 kako je izmijenjen dokumentom GRVA-11-17 (Prilog III. izvješću))

                        ECE/TRANS/WP.29/2022/14

                        79

                        Prijedlog dopune 7. nizu izmjena 03 Pravilnika UN-a br. 79 (uređaj za upravljanje) (ECE/TRANS/WP.29/GRVA/11, stavak 72., na temelju ECE/TRANS/WP.29/GRVA/2021/8 kako je izmijenjen dokumentom GRVA-11-17 (Prilog III. izvješću))

                        ECE/TRANS/WP.29/2022/15

                        79

                        Prijedlog dopune 2. nizu izmjena 04 Pravilnika UN-a br. 79 (uređaj za upravljanje) (ECE/TRANS/WP.29/GRVA/11, stavak 72., na temelju ECE/TRANS/WP.29/GRVA/2021/8 kako je izmijenjen dokumentom GRVA-11-17 (Prilog III. izvješću))

                        ECE/TRANS/WP.29/2022/16

                        90

                           Prijedlog dopune 8. nizu izmjena 02 Pravilnika UN-a br. 90 (zamjenski dijelovi kočnog sustava)

                        (ECE/TRANS/WP.29/GRVA/11, stavak 101., na temelju ECE/TRANS/WP.29/GRPE/2021/28)

                        ECE/TRANS/WP.29/2022/17

                        107

                        Prijedlog niza izmjena 10 Pravilnika UN-a br. 107 (vozila kategorija M2 i M3) (ECE/TRANS/WP.29/GRSG/101, stavak 7., na temelju ECE/TRANS/WP.29/GRSG/2021/17 kako je izmijenjen dokumentom GRSG-122-05)

                        ECE/TRANS/WP.29/2022/53

                        108

                        Prijedlog dopune 6. Pravilniku UN-a br. 108 (obnovljene gume za osobne automobile i njihove prikolice) (ECE/TRANS/WP.29/GRBP/72, stavak 17., na temelju ECE/TRANS/WP.29/GRBP/2021/15 kako je izmijenjen Prilogom III. izvješću)

                        ECE/TRANS/WP.29/2022/6

                        109

                        Prijedlog dopune 11. Pravilniku UN-a br. 109 (obnovljene gume za gospodarska vozila i njihove prikolice) (ECE/TRANS/WP.29/GRBP/72, stavci 18. i 19., na temelju ECE/TRANS/WP.29/GRBP/2021/18 i ECE/TRANS/WP.29/GRBP/2021/16 kako je izmijenjen Prilogom IV. izvješću)

                        ECE/TRANS/WP.29/2022/7

                        116

                        Prijedlog dopune 9. izvornoj verziji Pravilnika UN-a br. 116 (zaštita od krađe i alarmni sustavi)

                        (ECE/TRANS/WP.29/GRSG/101, stavak 71., na temelju ECE/TRANS/WP.29/GRSG/2021/27)

                        ECE/TRANS/WP.29/2022/50

                        117

                        Prijedlog dopune 14. nizu izmjena 02 Pravilnika UN-a br. 117 (otpor kotrljanja guma, buka kotrljanja i prianjanje na mokroj podlozi) (ECE/TRANS/WP.29/GRBP/72, stavak 21., na temelju ECE/TRANS/WP.29/GRBP/2021/17 kako je izmijenjen dokumentom GRBP-74-31-Rev.1)

                        ECE/TRANS/WP.29/2022/8

                        121

                        Prijedlog dopune 4. nizu izmjena 01 Pravilnika UN-a br. 121 (označavanje ručnih komandi, kontrolnih lampica i indikatora) (ECE/TRANS/WP.29/GRSG/101, stavak 90., na temelju ECE/TRANS/WP.29/GRSG/2021/30)

                        ECE/TRANS/WP.29/2022/22

                        125

                        Prijedlog dopune 2. nizu izmjena 01 Pravilnika UN-a br. 125 (prednje vidno polje vozača) (ECE/TRANS/WP.29/GRSG/101, stavak 97., na temelju ECE/TRANS/WP.29/GRSG/2020/11)

                        ECE/TRANS/WP.29/2022/23

                        125

                        Prijedlog dopune 1. nizu izmjena 02 Pravilnika UN-a br. 125 (prednje vidno polje vozača) (ECE/TRANS/WP.29/GRSG/101, stavak 99., na temelju ECE/TRANS/WP.29/GRSG/2021/31)

                        ECE/TRANS/WP.29/2022/24

                        141

                        Prijedlog dopune 1. nizu izmjena 01 Pravilnika UN-a br. 141 (sustav za nadzor tlaka u gumama) (ECE/TRANS/WP.29/GRBP/72, stavak 25., na temelju ECE/TRANS/WP.29/GRBP/2021/19 i ECE/TRANS/WP.29/GRBP/2021/20 kako je izmijenjen dokumentom GRBP-74-37)

                        ECE/TRANS/WP.29/2022/9

                        142

                        Prijedlog dopune 1. nizu izmjena 01 Pravilnika UN-a br. 142 (ugradnja guma) (ECE/TRANS/WP.29/GRBP/72, stavak 28., na temelju ECE/TRANS/WP.29/GRBP/2021/21)

                        ECE/TRANS/WP.29/2022/10

                        148

                        Prijedlog dopune 4. izvornom nizu izmjena Pravilnika UN-a br. 148 (uređaji za svjetlosnu signalizaciju) (ECE/TRANS/WP.29/GRE/85, stavak 8., na temelju ECE/TRANS/WP.29/GRE/2021/11 kako je izmijenjen dokumentom GRE-85-11)

                        ECE/TRANS/WP.29/2022/37

                        149

                        Prijedlog dopune 5. izvornom nizu izmjena Pravilnika UN-a br. 149 (uređaji za osvjetljavanje ceste) (ECE/TRANS/WP.29/GRE/85, stavak 11., na temelju ECE/TRANS/WP.29/GRE/2021/12)

                        ECE/TRANS/WP.29/2022/38

                        152

                        Prijedlog dopune 5. izvornoj verziji Pravilnika UN-a br. 152 (napredni sustavi za kočenje u nuždi za kategorije M1 i N1) (ECE/TRANS/WP.29/GRVA/11, stavak 78., na temelju ECE/TRANS/WP.29/GRVA/2021/22 kako je izmijenjen dokumentom GRVA-11-40 (Prilog IV. izvješću)

                        ECE/TRANS/WP.29/2022/18

                        152

                        Prijedlog dopune 4. nizu izmjena 01 Pravilnika UN-a br. 152 (napredni sustavi za kočenje u nuždi za kategorije M1 i N1) (ECE/TRANS/WP.29/GRVA/11, stavak 78., na temelju ECE/TRANS/WP.29/GRVA/2021/22 kako je izmijenjen dokumentom GRVA-11-40 (Prilog IV. izvješću)

                        ECE/TRANS/WP.29/2022/19

                        152

                        Prijedlog dopune 2. nizu izmjena 02 Pravilnika UN-a br. 152 (napredni sustavi za kočenje u nuždi za kategorije M1 i N1) (ECE/TRANS/WP.29/GRVA/11, stavci 78. i 80., na temelju ECE/TRANS/WP.29/GRVA/2021/22 kako je izmijenjen dokumentom GRVA-11-40 (Prilog IV. izvješću) i ECE/TRANS/WP.29/GRVA/2021/23

                        ECE/TRANS/WP.29/2022/20

                        154

                        Prijedlog niza izmjena 02 Pravilnika UN-a br. 154 (globalno usklađeni ispitni postupak za laka vozila (WLTP)) (ECE/TRANS/WP.29/GRPE/84, stavak 16., na temelju ECE/TRANS/WP.29/GRPE/2021/21 kako je izmijenjen Dopunom 2. i ECE/TRANS/WP.29/GRPE/85, stavak xx.)

                        ECE/TRANS/WP.29/2022/41/Rev.1

                        154

                        Prijedlog niza izmjena 03 Pravilnika UN-a br. 154 (globalno usklađeni ispitni postupak za laka vozila (WLTP)) (ECE/TRANS/WP.29/GRPE/84, stavak 16., na temelju ECE/TRANS/WP.29/GRPE/2021/22 kako je izmijenjen Dopunom 3. i ECE/TRANS/WP.29/GRPE/85, stavak xx.)

                        ECE/TRANS/WP.29/2022/42/Rev.1

                        160

                        Prijedlog dopune 1. izvornoj verziji Pravilnika UN-a br. 160 (uređaj za snimanje podataka o događaju) (ECE/TRANS/WP.29/GRSG/101, stavak 109., na temelju ECE/TRANS/WP.29/GRSG/2021/33 kako je izmijenjen dokumentom GRSG-122-36)

                        ECE/TRANS/WP.29/2022/25/Rev.1

                        160

                        Prijedlog dopune 1. nizu izmjena 01 Pravilnika UN-a br. 160 (uređaj za snimanje podataka o događaju) (ECE/TRANS/WP.29/GRSG/101, stavak 109., na temelju ECE/TRANS/WP.29/GRSG/2021/34 kako je izmijenjen dokumentom GRSG-122-37)

                        ECE/TRANS/WP.29/2022/26

                        161

                        Prijedlog dopune 1. izvornoj verziji Pravilnika UN-a br. 161 (uređaji za zaštitu od neovlaštene uporabe) (ECE/TRANS/WP.29/GRSG/101, stavak 76., na temelju ECE/TRANS/WP.29/GRSG/2021/24 kako je izmijenjen dokumentom GRSG-122-13)

                        ECE/TRANS/WP.29/2022/27

                        161

                        Prijedlog dopune 2. izvornoj verziji Pravilnika UN-a br. 161 (uređaji za zaštitu od neovlaštene uporabe) (ECE/TRANS/WP.29/GRSG/101, stavak 78., na temelju ECE/TRANS/WP.29/GRSG/2021/28)

                        ECE/TRANS/WP.29/2022/28

                        162

                        Prijedlog dopune 1. izvornoj verziji Pravilnika UN-a br. 162 (imobilizatori) (ECE/TRANS/WP.29/GRSG/101, stavak 82., na temelju ECE/TRANS/WP.29/GRSG/2021/25 kako je izmijenjen dokumentom GRSG-122-13)

                        ECE/TRANS/WP.29/2022/29

                        162

                        Prijedlog dopune 2. izvornoj verziji Pravilnika UN-a br. 162 (imobilizatori) (ECE/TRANS/WP.29/GRSG/101, stavak 82., na temelju ECE/TRANS/WP.29/GRSG/2021/29)

                        ECE/TRANS/WP.29/2022/30

                        163

                        Prijedlog dopune 1 izvornoj verziji Pravilnika UN-a br. 163 (alarmni sustavi vozila)

                        (ECE/TRANS/WP.29/GRSG/101, stavak 86., na temelju ECE/TRANS/WP.29/GRSG/2021/26)

                        ECE/TRANS/WP.29/2022/51

                        Novi pravilnik [164]

                        Prijedlog novog pravilnika UN-a [164] o gumama s čavlima (ECE/TRANS/WP.29/GRBP/72, stavak 30., na temelju ECE/TRANS/WP.29/GRBP/2021/5/Rev. 1 kako je izmijenjen dokumentom GRBP-74-32)

                        ECE/TRANS/WP.29/2022/43

                        Globalni tehnički pravilnik br.

                        Naslov točke dnevnog reda

                        Oznaka dokumenta

                        Novi GTP

                        Prijedlog novog globalnog tehničkog pravilnika UN-a o trajnosti ugrađenih baterija za elektrificirana vozila (ECE/TRANS/WP.29/GRPE/84, stavak 10., na temelju ECE/TRANS/WP.29/GRPE/2021/18 kako je izmijenjen Dopunom 1.)

                        Prijedlog završnog izvješća o stanju izrade novog globalnog tehničkog pravilnika UN-a o trajnosti ugrađenih baterija za elektrificirana vozila (ECE/TRANS/WP.29/GRPE/84, stavak 10., na temelju GRPE-84-02 kako je izmijenjen Prilogom IV.)

                        ECE/TRANS/WP.29/2022/45

                        ECE/TRANS/WP.29/2022/46

                        Razno

                        Naslov točke dnevnog reda

                        Oznaka dokumenta

                        Konsolidirana rezolucija

                        Prijedlog izmjene 8. Konsolidirane rezolucije o zajedničkim specifikacijama kategorija izvora svjetlosti (R.E.5.) (ECE/TRANS/WP.29/GRE/85, stavak 29., na temelju ECE/TRANS/WP.29/GRE/2021/24)

                        ECE/TRANS/WP.29/2022/44

                        Ovlaštenje

                           Zahtjev za ovlaštenje za izradu izmjene 4. Globalnog tehničkog pravilnika UN-a br. 3 (kočni sustavi motocikala)

                        ECE/TRANS/WP.29/2022/47

                        Ovlaštenje

                           Ovlaštenje za izradu novog globalnog tehničkog pravilnika UN-a o emisijama čestica iz kočnica

                        ECE/TRANS/WP.29/AC.3/59

                     (1)

                        Svi dokumenti na koje se upućuje u tablici dostupni su na:
                  (WP.29) Svjetski forum za usklađivanje pravilnikâ o vozilima (186. zasjedanje) |
                   UNECE


                             EUROPSKA
                             KOMISIJA
                                                     Bruxelles, 16.2.2022.
                                                     COM(2022) 62 final
                                                     2022/0042 (NLE)
                                           Prijedlog
                                     ODLUKE VIJEĆA
   o stajalištu koje u ime Europske unije treba zauzeti u drugom dijelu četvrtog sastanka
    Konferencije stranaka Minamatske konvencije o živi u pogledu donošenja Odluke o
   utvrđivanju pragova za otpad koji sadržava živu u skladu s člankom 11. stavkom 2. te
                                         konvencije
HR                                                                                HR
 ---pagebreak---                                                OBRAZLOŽENJE
   1.         PREDMET PRIJEDLOGA
   Ovaj se prijedlog odnosi na odluku o utvrđivanju stajališta koje treba zauzeti u ime Unije u
   drugom dijelu četvrtog sastanka Konferencije stranaka Minamatske konvencije o živi
   (COP4.2) u vezi s predviđenim donošenjem Odluke o utvrđivanju pragova za otpad koji je
   onečišćen živom ili živinim spojevima (dalje u tekstu „otpad onečišćen živom”), kako je
   naveden u članku 11. stavku 2. te konvencije.
   2.         KONTEKST PRIJEDLOGA
   2.1.       Minamatska konvencija o živi
   Minamatska konvencija o živi („Sporazum”) glavni je međunarodni pravni okvir kojim se
   nastoji zaštititi zdravlje ljudi i okoliš od antropogenih emisija i ispuštanja žive i živinih
   spojeva u zrak, vodu i tlo. Njime je obuhvaćen cijeli životni ciklus žive od primarnog
   rudarenja žive do zbrinjavanja otpada koji sadržava živu. Sporazum je stupio na snagu
   16. kolovoza 2017. Europska unija je stranka Sporazuma1, kao i sve njezine države članice.
   U članku 11. stavku 2. Sporazuma navedeno je da za potrebe ovog Sporazuma „otpad koji
   sadržava živu” znači tvari ili predmete (a) koji se sastoje od žive ili živinih spojeva, (b) koji
   sadržavaju živu ili živine spojeve ili (c) koji su onečišćeni živom ili živinim spojevima u
   količinama iznad pragova koje utvrđuje Konferencija stranaka, a koji se zbrinjavaju ili su
   namijenjeni zbrinjavanju ili se moraju zbrinuti u skladu s odredbama nacionalnog
   zakonodavstva ili Sporazuma. U odredbi se dodaje da se definicija „otpada koji sadržava
   živu” ne odnosi na otpad iz rudarske industrije (jalovinu, otpadne stijene i mulj), osim otpada
   iz primarnog rudarenja žive, koji sadržava živu ili živine spojeve u količinama ispod pragova
   koje utvrđuje Konferencija stranaka.
   U članku 11. stavku 3. Sporazuma navedeno je da se otpadom koji se u skladu s člankom 11.
   stavkom 2. smatra otpadom koji sadržava živu mora gospodariti na način koji je prihvatljiv za
   okoliš.
   Konferencija stranaka na svojem je trećem sastanku (25.–29. studenoga 2019.) donijela
   Odluku MC-3/52, kojom se propisuje sljedeće:
   S jedne strane, sav otpad koji se sastoji od žive ili živinih spojeva ili ih sadržava jest „otpad
   koji sadržava živu” u smislu članka 11. stavka 2. Sporazuma, neovisno o njegovu sadržaju
   žive ili živinih spojeva. Za jalovinu i otpadne stijene nastale zbog rudarenja, osim primarnog
   rudarenja žive, ne treba utvrđivati pragove, što znači da su obuhvaćeni područjem primjene
   članka 11. Sporazuma.
   S druge strane, kad je riječ o otpadu onečišćenom živom ili živinim spojevima („otpad
   onečišćen živom”), uključujući mulj nastao zbog rudarenja, osim primarnog rudarenja žive,
   („mulj nastao zbog rudarenja”), s obzirom na to da stranke nisu uspjele postići dogovor,
   1
        Odluka Vijeća (EU) 2017/939 od 11. svibnja 2017. o sklapanju, u ime Europske unije, Minamatske
        konvencije o živi (SL L 142, 2.6.2017., str. 4.).
   2
        Odluka MC-3/5 Pragovi za otpad koji sadržava živu, Izvješće Konferencije stranaka Minamatske
        konvencije o živi o radu na trećem sastanku, UNEP/MC/COP.3/23 od 7. siječnja 2020., dostupno na adresi:
        https://www.mercuryconvention.org/sites/default/files/documents/final_report/UNEP-MC-COP-3-23-
        Report-EN.pdf
HR                                                        1                                                     HR
 ---pagebreak---    skupina tehničkih stručnjaka, koju je Konferencija stranaka osnovala na svojem drugom
   sastanku (19.–23. studenoga 2018.), nastavit će s raspravama o primjenjivim pragovima u
   razdoblju koje prethodi njezinu četvrtom sastanku.
   2.2.       Konferencija stranaka
   Konferencija stranaka Sporazuma obavlja funkcije koje su joj dodijeljene na temelju
   Sporazuma i u tu svrhu razmatra i poduzima, među ostalim, sve dodatne mjere koje mogu biti
   potrebne za postizanje ciljeva Sporazuma, uključujući donošenje odgovarajućih smjernica.
   Na temelju članka 28. Sporazuma i Odluke MC-1/1 o Poslovniku koju je Konferencija
   stranaka donijela na svojem prvom sastanku (24.–29. rujna 2017.) svaka stranka ima jedan
   glas. Međutim, Unija, kao organizacija za regionalnu gospodarsku integraciju, ostvaruje svoje
   glasačko pravo o pitanjima u okviru svoje nadležnosti brojem glasova jednakim broju svojih
   država članica koje su stranke Sporazuma. Unija ne smije ostvarivati svoje glasačko pravo
   ako bilo koja od njezinih država članica ostvari svoje glasačko pravo i obratno.
   2.3.       Predviđeni akt Konferencije stranaka
   Na temelju navedenog rada stručnjaka u razdoblju između dva sastanka, Tajništvo Konvencije
   sastavilo je posebno izvješće, koje uključuje nacrt odluke Konferencije stranaka o pragovima
   za otpad koji sadržava živu koje treba razmotriti i eventualno donijeti na konferenciji COP4.2
   (predviđeni akt)3.
   Predviđenim aktom odredit će se pragovi za utvrđivanje otpada onečišćenog živom koji će biti
   obuhvaćen člankom 11. Sporazuma. U skladu s tim, predviđenim aktom dodatno će se utvrditi
   područje primjene odredaba Sporazuma koje se odnose na otpad, a posebno njegova
   članka 11. stavka 3. o obvezi gospodarenja otpadom koji sadržava živu na način koji je
   prihvatljiv za okoliš.
   3.         STAJALIŠTE KOJE TREBA ZAUZETI U IME UNIJE
   Predlaže se da se u drugom dijelu četvrtog sastanka Konferencije stranaka u ime Unije podrži
   donošenje predviđenog akta, koji je u skladu s pravnom stečevinom EU-a.
   Budući da će se predviđenim aktom dopuniti Odluka MC-3/5 tako što će se obuhvatiti druga
   kategorija otpada koji sadržava živu, tj. otpad onečišćen živom, to predloženo stajalište
   potpuno je u skladu sa stajalištem EU-a donesenim s obzirom na COP.3, što je bilo ključno za
   izradu ove Odluke te je već obuhvaćalo pitanje praga za takav otpad4.
   Otpad koji sadržava živu reguliran je na razini EU-a, ponajprije Uredbom (EU) 2017/852
   Europskog parlamenta i Vijeća od 17. svibnja 2017. o živi i stavljanju izvan snage Uredbe
   (EZ) br. 1102/20085, Direktivom 2008/98/EZ Europskog parlamenta i Vijeća od
   19. studenoga 2008. o otpadu6, Direktivom 2006/21/EZ Europskog parlamenta i Vijeća od
   15. ožujka 2006. o gospodarenju otpadom od industrija vađenja minerala i o izmjeni Direktive
   3
        UNEP/MC/COP.4/8
   4
        Vidjeti Odluku Vijeća (EU) 2019/2119 od 21. studenoga 2019. o stajalištu koje treba zauzeti u ime
        Europske unije na trećem sastanku Konferencije stranaka Minamatske konvencije o živi u pogledu
        donošenja Odluke o utvrđivanju pragova za otpad koji sadržava živu kako je naveden u članku 11. stavku
        2. te konvencije (SL L 3210, 11.12.2019., str. 117.).
   5
        SL L 137, 24.5.2017., str. 1.
   6
        SL L 312, 22.11.2008., str. 3.
HR                                                         2                                                   HR
 ---pagebreak---    2004/35/EZ7 i Odlukom Komisije 2000/532/EZ od 3. svibnja 2000. koja zamjenjuje
   Odluku 94/3/EZ o popisu otpada u skladu s člankom 1. točkom (a) Direktive
   Vijeća 75/442/EEZ o otpadu i Odluku Vijeća 94/904/EZ o utvrđivanju popisa opasnog otpada
   u skladu s člankom 1. stavkom 4. Direktive Vijeća 91/689/EEZ o opasnom otpadu8.
   Pravo EU-a o otpadu temelji se na ključnim obvezama iz članaka 13. i 17. Direktive
   2008/98/EZ, u skladu s kojima države članice poduzimaju potrebne mjere kako bi osigurale
   da se gospodarenje otpadom provodi na način kojim se ne ugrožava zdravlje ljudi i ne šteti
   okolišu. Tim se odredbama provodi obveza gospodarenja otpadom na način koji je prihvatljiv
   za okoliš, utvrđena u članku 11. stavku 3. Sporazuma.
   EU je imao ključnu ulogu u izradi Sporazuma, uključujući njegove odredbe o otpadu koji
   sadržava živu, te su stručnjaci EU-a znatno doprinijeli navedenim raspravama stručnjaka u
   razdoblju između dva sastanka, a pravna stečevina EU-a o otpadu nadmašuje članak 11.
   Sporazuma jer je sav otpad koji sadržava živu iz te odredbe reguliran na razini EU-a i
   obuhvaćen gospodarenjem na način prihvatljiv za okoliš neovisno o sadržaju žive ili živinih
   spojeva.
   Stajalište Unije je potrebno jer će stranke Sporazuma morati provesti predviđeni akt nakon
   njegova donošenja.
   4.        PRAVNA OSNOVA
   4.1.      Postupovna pravna osnova
   4.1.1.    Načela
   Člankom 218. stavkom 9. Ugovora o funkcioniranju Europske unije (UFEU) predviđeno je
   donošenje odluka kojima se utvrđuju „stajališta koja u ime Unije treba donijeti tijelo
   osnovano na temelju sporazuma kada je to tijelo pozvano donositi akte koji proizvode pravne
   učinke, uz iznimku akata kojima se dopunjuje ili mijenja institucionalni okvir sporazuma”.
   Pojam „akti koji proizvode pravne učinke” obuhvaća akte koji proizvode pravne učinke na
   temelju pravila međunarodnog prava kojima se uređuje predmetno tijelo. Obuhvaća i
   instrumente koji nemaju obvezujući učinak na temelju međunarodnog prava, ali „mogu
   presudno utjecati na sadržaj propisa koje donese zakonodavac Unije”9.
   4.1.2.    Primjena u predmetnom slučaju
   Konferencija stranaka tijelo je osnovano na temelju sporazuma, odnosno Minamatske
   konvencije o živi.
   Predviđeni akt, koji je Konferencija stranaka pozvana donijeti, jest akt koji proizvode pravne
   učinke jer stranke Sporazuma moraju poduzeti mjere kako bi se osiguralo da se provodi i
   poštuje.
   Predviđenim aktom ne dopunjuje se niti mijenja institucionalni okvir Sporazuma.
   Stoga je postupovna pravna osnova za predloženu odluku članak 218. stavak 9. UFEU-a.
   7
        SL L 102, 11.4.2006., str. 15.
   8
        SL L 226, 6.9.2000., str. 3.
   9
        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke
        od 61. do 64.
HR                                                   3                                                   HR
 ---pagebreak---    4.2.      Materijalna pravna osnova
   4.2.1.    Načela
   Materijalna pravna osnova odluke na temelju članka 218. stavka 9. UFEU-a prije svega ovisi
   o cilju i sadržaju predviđenog akta o kojemu se zauzima stajalište u ime Unije. Ako
   predviđeni akt ima dva cilja ili dva elementa te ako se može utvrditi da je jedan od tih dvaju
   ciljeva ili elemenata glavni, a drugi samo sporedan, odluka na temelju članka 218. stavka 9.
   UFEU-a mora se temeljiti na samo jednoj materijalnopravnoj osnovi, to jest onoj koju
   zahtijeva glavni ili prevladavajući cilj ili element.
   4.2.2.    Primjena u predmetnom slučaju
   Glavni cilj i sadržaj predviđenog akta odnose se na okoliš.
   Stoga je materijalna pravna osnova predložene odluke članak 192. stavak 1. UFEU-a.
   4.3.      Zaključak
   Pravna osnova predložene odluke trebao bi biti članak 192. stavak 1. UFEU-a u vezi s
   člankom 218. stavkom 9. UFEU-a.
HR                                                   4                                            HR
 ---pagebreak---                                                                    2022/0042 (NLE)
                                                      Prijedlog
                                                ODLUKE VIJEĆA
     o stajalištu koje u ime Europske unije treba zauzeti u drugom dijelu četvrtog sastanka
       Konferencije stranaka Minamatske konvencije o živi u pogledu donošenja Odluke o
      utvrđivanju pragova za otpad koji sadržava živu u skladu s člankom 11. stavkom 2. te
                                                     konvencije
   VIJEĆE EUROPSKE UNIJE
   uzimajući u obzir Ugovor o funkcioniranju Europske unije, a posebno njegov članak 192.
   stavak 1. u vezi s člankom 218. stavkom 9.,
   uzimajući u obzir prijedlog Europske komisije,
   budući da:
   (1)     Minamatsku konvenciju o živi10 („Sporazum”) Unija je sklopila Odlukom Vijeća
           (EU) 2017/93911 te je ona stupila na snagu 16. kolovoza 2017.
   (2)     Na temelju Odluke MC-1/1 o Poslovniku, koju je Konferencija stranaka Sporazuma
           („Konferencija stranaka”) donijela na prvom sastanku, stranke nastoje postići
           sporazum o svim važnim pitanjima konsenzusom.
   (3)     Konferencija stranaka Sporazuma na svojem je trećem sastanku 25.–
           29. studenoga 2019. donijela odluku MC-3/512 o utvrđivanju pragova za otpad koji se
           sastoji od žive ili živinih spojeva ili ih sadržava, kako je naveden u članku 11.
           stavku 2. Sporazuma, te kojom se od skupine tehničkih stručnjaka, koju je
           Konferencija stranaka uspostavila na svojem drugom sastanku 19.–
           23. studenoga 2018., zahtijeva da odredi pragove za otpad koji je onečišćen živom ili
           živinim spojevima („otpad onečišćen živom”), među ostalim za mulj nastao zbog
           rudarenja, osim primarnog rudarenja žive.
   (4)     Očekuje se da će Konferencija stranaka u drugom dijelu svojeg četvrtog sastanka od
           21. do 25. ožujka 2022. donijeti Odluku („predložena odluka”) o pragovima za otpad
           onečišćen živom, kako je naveden u članku 11. stavku 2. Sporazuma, kojom će se
           posljedično odrediti područje primjene članka 11. Sporazuma za takav otpad jer bi
           otpadom onečišćenim živom koji bi bio obuhvaćen člankom 11. stavkom 2.
           Sporazuma trebalo gospodariti na način prihvatljiv za okoliš u skladu s člankom 11.
           stavkom 3. tog sporazuma.
   10
           Ovjereni        primjerak      Minamatske         konvencije   o    živi      dostupan    je   na:
           https://treaties.un.org/doc/Treaties/2013/10/20131010%2011-16%20AM/CTC-XXVII-17.pdf
   11
           Odluka Vijeća (EU) 2017/939 od 11. svibnja 2017. o sklapanju, u ime Europske unije, Minamatske
           konvencije o živi (SL L 142, 2.6.2017., str. 4.).
   12
           Odluka MC-3/5 Pragovi za otpad koji sadržava živu, Izvješće Konferencije stranaka Minamatske
           konvencije o živi o radu na trećem sastanku, UNEP/MC/COP.3/23 od 7. siječnja 2020., dostupno na
           adresi: https://www.mercuryconvention.org/sites/default/files/documents/final_report/UNEP-MC-COP-
           3-23-Report-EN.pdf
HR                                                          5                                                 HR
 ---pagebreak---    (5)     Primjereno je utvrditi stajalište koje treba zauzeti u ime Unije na Konferenciji stranaka
           jer će predložena Odluka, ako bude odobrena, imati pravne učinke s obzirom na to da
           će stranke Sporazuma morati poduzeti mjere za njezinu provedbu na nacionalnoj i/ili
           regionalnoj razini.
   (6)     Unija je znatno doprinijela razradi odredaba Sporazuma koje se odnose na otpad i radu
           stručnjaka u razdoblju između dva sastanka, s kojim se započelo na temelju Odluke
           MC-3/5 i koji je rezultirao predloženom Odlukom, a pravna stečevina Unije već
           zahtijeva da se svim otpadom koji sadržava živu, kako je naveden u članku 11.
           stavku 2. Sporazuma, uključujući otpad onečišćen živom, gospodari tako da se ne
           ugrožava zdravlje ljudi i ne šteti okolišu neovisno o sadržaju žive.
   (7)     Unija bi trebala poduprijeti samo donošenje odluke Konferencije stranaka koja je u
           skladu s pravnom stečevinom Unije,
   DONIJELO JE OVU ODLUKU:
                                                Članak 1.
   Stajalište koje treba zauzeti u ime Unije u drugom dijelu četvrtog sastanka Konferencije
   stranaka Sporazuma jest podupiranje donošenja Odluke o pragovima za otpad onečišćen
   živom, koja je u skladu s pravnom stečevinom Unije.
                                                Članak 2.
   Ova je Odluka upućena Komisiji.
   Sastavljeno u Bruxellesu,
                                                   Za Vijeće
                                                   Predsjednik
HR                                                   6                                               HR


                              EUROPSKA
                              KOMISIJA
                                                     Bruxelles, 15.2.2022.
                                                     COM(2022) 49 final
                                                     2022/0034 (NLE)
                                           Prijedlog
                                       ODLUKE VIJEĆA
   o stajalištu koje treba zauzeti u ime Europske unije u Vijeću za partnerstvo osnovanom
      Sporazumom o trgovini i suradnji između Europske unije i Europske zajednice za
     atomsku energiju, s jedne strane, i Ujedinjene Kraljevine Velike Britanije i Sjeverne
        Irske, s druge strane, u pogledu donošenja smjernica Foruma civilnog društva
HR                                                                                HR
 ---pagebreak---                                           OBRAZLOŽENJE
   1.        PREDMET PRIJEDLOGA
   Komisija predlaže da Vijeće utvrdi stajalište koje treba zauzeti u ime Unije u Vijeću za
   partnerstvo osnovanom Sporazumom o trgovini i suradnji između Europske unije i Europske
   zajednice za atomsku energiju, s jedne strane, i Ujedinjene Kraljevine Velike Britanije i
   Sjeverne Irske, s druge strane („Sporazum o trgovini i suradnji”) 1, u vezi s predviđenim
   donošenjem Smjernica za vođenje Foruma civilnog društva na temelju tog sporazuma.
   2.        KONTEKST PRIJEDLOGA
   2.1.      Sporazum o trgovini i suradnji
   Sporazumom o trgovini i suradnji utvrđuje se osnova za širok odnos između Europske unije i
   Ujedinjene Kraljevine. Stupio je na snagu 1. svibnja 2021., nakon privremene primjene od
   1. siječnja 2021.
   Sporazumom o trgovini i suradnji uspostavlja se institucionalni okvir, uključujući mehanizme
   za savjetovanje stranaka s civilnim društvom o provedbi Sporazuma i svih dopunskih
   sporazuma, posebno putem interakcije s domaćim savjetodavnim skupinama i Forumom
   civilnog društva iz članaka 13. i 14.
   Člankom 14. Sporazuma o trgovini i suradnji utvrđuje se da stranke olakšavaju organizaciju
   Foruma civilnog društva radi održavanja dijaloga o provedbi dijela drugog ovog Sporazuma.
   Vijeće za partnerstvo donosi operativne smjernice za vođenje Foruma.
   Forum civilnog društva sastoji se od predstavnika civilnog društva Europske unije i
   Ujedinjene Kraljevine i sastaje se najmanje jednom godišnje, osim ako se stranke dogovore
   drukčije.
   2.2.      Predviđena odluka Vijeća za partnerstvo
   Svrha je predviđenog akta Vijeća za partnerstvo utvrditi glavne smjernice za organizaciju
   Foruma civilnog društva. Vijeće za partnerstvo trebalo bi donijeti te operativne smjernice
   prije prvog sastanka Foruma civilnog društva.
   3.        STAJALIŠTE KOJE TREBA ZAUZETI U IME UNIJE
   Svrha predložene odluke Vijeća jest utvrditi stajalište koje treba zauzeti u ime Europske unije
   u Vijeću za partnerstvo osnovanom Sporazumom o trgovini i suradnji u pogledu donošenja
   smjernica za Forum civilnog društva.
   Predlaže se osnivanje Foruma civilnog društva, sastavljenog od predstavnika civilnog društva
   EU-a i Ujedinjene Kraljevine, koji bi na svakoj strani okupio ograničen broj fizičkih
   sudionika, uz šire sudjelovanje elektroničkim putem. Organizirat će se svake godine u slično
   vrijeme kad i Odbor za trgovinsko partnerstvo, a bit će omogućeno fizičko i digitalno
   sudjelovanje. Organizacija bi bila odgovornost stranke koja organizira sastanak, a svake bi
   godine druga stranka bila organizator. Dnevni red utvrdit će se dogovorom stranaka i
   obuhvatit će pitanja povezana s provedbom dijela drugog Sporazuma o trgovini i suradnji
   (trgovina, zrakoplovstvo, cestovni promet, koordinacija socijalne sigurnosti i vize za kratke
   posjete, ribarstvo i druge odredbe). Stranke će se prije postizanja dogovora o dnevnom redu
   1
           SL L 149, 30.4.2021., str. 10.
HR                                                1                                                HR
 ---pagebreak---    nastojati savjetovati o mogućim točkama dnevnog reda sa svojim domaćim savjetodavnim
   skupinama predviđenima u članku 13. Sporazuma o trgovini i suradnji.
   4.        PRAVNA OSNOVA
   4.1.      Postupovna pravna osnova
   4.1.1.    Načela
   Člankom 218. stavkom 9. Ugovora o funkcioniranju Europske unije (UFEU) predviđeno je
   donošenje odluka kojima se utvrđuju „stajališta koja u ime Unije treba donijeti tijelo
   osnovano na temelju sporazuma kada je to tijelo pozvano donositi akte koji proizvode pravne
   učinke, uz iznimku akata kojima se dopunjuje ili mijenja institucionalni okvir sporazuma”.
   Pojam „akti koji proizvode pravne učinke” obuhvaća akte koji proizvode pravne učinke na
   temelju pravila međunarodnog prava kojima se uređuje predmetno tijelo. Obuhvaća i
   instrumente koji nemaju obvezujući učinak na temelju međunarodnog prava, ali postoji
   mogućnost da „presudno utječu na sadržaj propisa koje donese zakonodavac Unije”2.
   4.1.2.    Primjena na ovaj predmet
   Vijeće za partnerstvo je tijelo osnovano na temelju sporazuma, i to Sporazuma o trgovini i
   suradnji.
   Akt koji Vijeće za partnerstvo treba donijeti je akt koji proizvodi pravne učinke. Predviđeni
   akt bit će obvezujući na temelju međunarodnog prava u skladu s člankom 14. Sporazuma o
   trgovini i suradnji.
   Predviđenim aktom ne dopunjuje se niti mijenja institucionalni okvir Sporazuma o trgovini i
   suradnji.
   Stoga se postupovna pravna osnova predložene odluke temelji na članku 218. stavku 9.
   Ugovora o funkcioniranju Europske unije (UFEU).
   4.2.      Materijalna pravna osnova
   4.2.1.    Načela
   Materijalna pravna osnova za odluku na temelju članka 218. stavka 9. UFEU-a prije svega
   ovisi o cilju i sadržaju predviđenog akta o kojemu se zauzima stajalište u ime Unije. Ako
   predviđeni akt ima dva cilja ili elementa te ako se može utvrditi da je jedan od ta dva cilja ili
   elementa glavni, a drugi samo sporedan, odluka na temelju članka 218. stavka 9. UFEU-a
   mora se temeljiti na samo jednoj materijalnoj pravnoj osnovi, naime onoj koju zahtijeva
   glavni ili prevladavajući cilj ili element.
   4.2.2.    Primjena na ovaj predmet
   Cilj i sadržaj predviđenog akta odnose se na zajedničku trgovinsku politiku, ribarstvo i
   promet. Stoga je materijalna pravna osnova predložene odluke članak 207., članci 91. i 100. i
   članak 43. UFEU-a.
   4.3.      Zaključak
   Pravna osnova predložene odluke trebao bi biti članak 207., članci 91. i 100. i članak 43.
   UFEU-a, u vezi s člankom 218. stavkom 9. UFEU-a.
   2
           Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–
           64.
HR                                                     2                                                      HR
 ---pagebreak---                                                            2022/0034 (NLE)
                                                Prijedlog
                                          ODLUKE VIJEĆA
     o stajalištu koje treba zauzeti u ime Europske unije u Vijeću za partnerstvo osnovanom
        Sporazumom o trgovini i suradnji između Europske unije i Europske zajednice za
       atomsku energiju, s jedne strane, i Ujedinjene Kraljevine Velike Britanije i Sjeverne
          Irske, s druge strane, u pogledu donošenja smjernica Foruma civilnog društva
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43., 91.,
   100. i 207. UFEU-a, u vezi s njegovim člankom 218. stavkom 9.,
   uzimajući u obzir prijedlog Europske komisije,
   budući da:
   (1)      Unija je Odlukom Vijeća (EU) 2021/6893 od 29. travnja 2021. sklopila Sporazum o
            trgovini i suradnji između Europske unije i Europske zajednice za atomsku energiju, s
            jedne strane, i Ujedinjene Kraljevine Velike Britanije i Sjeverne Irske, s druge strane
            („Sporazum o trgovini i suradnji”), koji je stupio na snagu 1. svibnja 2021., nakon
            privremene primjene od 1. siječnja 2021.
   (2)      Člankom 14. Sporazuma o trgovini i suradnji zahtijeva se da Vijeće za partnerstvo
            donese smjernice za vođenje Foruma civilnog društva, koji se sastaje najmanje jednom
            godišnje, osim ako se stranke dogovore drukčije.
   (3)      Vijeće za partnerstvo treba donijeti smjernice za vođenje Foruma civilnog društva.
   (4)      Stoga je primjereno utvrditi stajalište koje treba zauzeti u ime Unije u Vijeću za
            partnerstvo.
   (5)      Kako bi se omogućilo pravodobno donošenje smjernica za Forum civilnog društva,
            ova bi Odluka trebala stupiti na snagu na dan donošenja,
   DONIJELO JE OVU ODLUKU:
                                                Članak 1.
   Stajalište koje treba zauzeti u ime Unije u Vijeću za partnerstvo osnovanom Sporazumom o
   trgovini i suradnji o odluci koju treba donijeti u skladu s njegovim člankom 14. temelji se na
   nacrtu smjernica Foruma civilnog društva priloženom ovoj Odluci.
   3
            SL L 149, 30.4.2021., str. 2.
HR                                                  3                                               HR
 ---pagebreak---                                    Članak 2.
   Ova je Odluka upućena Komisiji.
   Sastavljeno u Bruxellesu,
                                    Za Vijeće
                                    Predsjednik
HR                                     4        HR
 ---documentbreak---                               EUROPSKA
                              KOMISIJA
                                                     Bruxelles, 15.2.2022.
                                                     COM(2022) 49 final
                                                     ANNEX
                                            PRILOG
                                    Prijedlogu odluke Vijeća
   o stajalištu koje treba zauzeti u ime Europske unije u Vijeću za partnerstvo osnovanom
      Sporazumom o trgovini i suradnji između Europske unije i Europske zajednice za
     atomsku energiju, s jedne strane, i Ujedinjene Kraljevine Velike Britanije i Sjeverne
        Irske, s druge strane, u pogledu donošenja smjernica Foruma civilnog društva
HR                                                                                HR
 ---pagebreak---                                                     DODATAK
                           SMJERNICE ZA FORUM CIVILNOG DRUŠTVA
                                na temelju Sporazuma o trgovini i suradnji
   Člankom 14. stavcima 1. i 2. Sporazuma o trgovini i suradnji između Europske unije i
   Europske zajednice za atomsku energiju, s jedne strane, i Ujedinjene Kraljevine Velike
   Britanije i Sjeverne Irske, s druge strane („Sporazum o trgovini i suradnji”) predviđa se da
   stranke olakšavaju organizaciju Foruma civilnog društva sastavljenog od predstavnika
   civilnog društva Europske unije i Ujedinjene Kraljevine Velike Britanije i Sjeverne Irske
   („Ujedinjena Kraljevina”) koji se sastaje najmanje jednom godišnje, osim ako se stranke
   dogovore drukčije. Sporazumom o trgovini i suradnji predviđa se i da Vijeće za partnerstvo
   donosi operativne smjernice za vođenje Foruma.
   1.         SUDIONICI
   U skladu s člankom 14. stavkom 3. Sporazuma o trgovini i suradnji1 Forum civilnog društva
   okupit će predstavnike civilnog društva Europske unije i Ujedinjene Kraljevine, odnosno
   predstavnike poslovnih organizacija i organizacija poslodavaca (ali ne pojedinačnih privatnih
   poduzeća), sindikata, akademske zajednice i nevladinih organizacija iz različitih grana društva
   relevantnih za područja obuhvaćena dijelom drugim Sporazuma o trgovini i suradnji. Stranke
   će primjenjivati svoja pravila i prakse na registraciju predstavnika civilnog društva kako bi
   promicale uravnoteženu zastupljenost organizacija civilnog društva.
   Iz praktičnih razloga broj fizičkih sudionika Foruma civilnog društva bit će ograničen na
   60 predstavnika civilnog društva na svakoj strani, osim ako se stranke dogovore drukčije. Ti
   će predstavnici moći uživo ili elektroničkim putem prisustvovati sastancima Foruma civilnog
   društva. Stranke se mogu dogovoriti da sastanak održe u cijelosti u virtualnom obliku u skladu
   s člankom 14. stavkom 2. Sporazuma o trgovini i suradnji. Forum civilnog društva bit će
   otvoren za promatranje drugim članovima organizacija civilnog društva, koji se unaprijed
   registriraju.
   2.         PODRUČJE PRIMJENE
   Raspravama Foruma civilnog društva obuhvatit će se područja iz dijela drugog Sporazuma o
   trgovini i suradnji: trgovina, zrakoplovstvo, cestovni promet, koordinacija socijalne sigurnosti
   i vize za kratke posjete, ribarstvo i druge odredbe.
   3.         VREMENSKI RASPORED, ORGANIZACIJA I DNEVNI RED
   Sporazumom o trgovini i suradnji utvrđuje se da će se Forum civilnog društva sastajati
   najmanje jednom godišnje, osim ako se stranke dogovore drukčije. Forum civilnog društva
   sastat će se u slično vrijeme kada se održava sastanak Odbora za trgovinsko partnerstvo, osim
   ako se stranke dogovore drukčije. Supredsjedatelji Odbora za trgovinsko partnerstvo i
   posebnih trgovinskih odbora te supredsjedatelji posebnih odbora za energetiku, zračni promet,
   sigurnost zračnog prometa, cestovni promet, koordinaciju socijalne sigurnosti i ribarstvo moći
   će sudjelovati u Forumu kada se u njemu raspravlja o pitanjima u njihovoj nadležnosti.
   1
            Forum civilnog društva otvoren je za sudjelovanje neovisnih organizacija civilnog društva osnovanih na
            područjima stranaka, uključujući članove domaćih savjetodavnih skupina iz članka 13. Sporazuma o
            trgovini i suradnji. Svaka stranka promiče uravnoteženu zastupljenost, uključujući nevladine
            organizacije, poslovne organizacije i organizacije poslodavaca te sindikate koji djeluju u područjima
            gospodarstva, održivog razvoja, socijalnih pitanja, ljudskih prava, okoliša i drugima.
HR                                                         1                                                       HR
 ---pagebreak---    Forum civilnog društva organizirat će stranka koja je odgovorna za održavanje sastanka
   Odbora za trgovinsko partnerstvo, što znači da će mjesto održavanja Foruma biti
   naizmjenično Europska unija i Ujedinjena Kraljevina, osim ako se stranke dogovore drukčije.
   Stranka domaćin Foruma pobrinut će se za mjesto održavanja i olakšati organizaciju sastanka
   (npr. omogućiti poveznice za registraciju i virtualno sudjelovanje).
   Stranke će se nastojati savjetovati sa svojim domaćim savjetodavnim skupinama o mogućim
   točkama dnevnog reda prije nego što s drugom strankom dogovore nacrt dnevnog reda.
   Stranke će nastojati objaviti nacrte dnevnih redova 15 dana prije datuma sastanka Foruma
   civilnog društva.
   Stranka domaćin sastavit će u dogovoru s drugom strankom izvješće o rezultatima i
   zaključcima Foruma civilnog društva u roku od 30 dana od sastanka. Rezultati i zaključci
   svakog sastanka podijelit će se s Vijećem za partnerstvo, Odborom za trgovinsko partnerstvo i
   posebnim odborima za energetiku, zračni promet, sigurnost zračnog prometa, cestovni
   promet, koordinaciju socijalne sigurnosti i ribarstvo te će biti javno dostupni.
   Vijeće za partnerstvo može izmijeniti ove smjernice, među ostalim radi rješavanja pitanja koja
   se pojave tijekom njihove provedbe.
HR                                                 2                                              HR


                             EUROPSKA
                             KOMISIJA
                                                     Bruxelles, 23.2.2022.
                                                     COM(2022) 59 final
                                                     2022/0041 (NLE)
                                           Prijedlog
                                     ODLUKE VIJEĆA
    o stajalištu koje u ime Europske unije treba zauzeti na 57. sjednici Odbora stručnjaka
   za prijevoz opasnih tvari Međuvladine organizacije za međunarodni željeznički prijevoz
     u pogledu određenih izmjena Dodatka C Konvenciji o međunarodnom željezničkom
                                           prijevozu
HR                                                                                HR
 ---pagebreak---                                                 OBRAZLOŽENJE
   1.        PREDMET PRIJEDLOGA
   Ovaj se prijedlog odnosi na odluku o utvrđivanju stajališta koje treba zauzeti u ime Unije u
   Odboru stručnjaka za prijevoz opasnih tvari Organizacije za međunarodni željeznički prijevoz
   (OTIF) (Odbor stručnjaka RID-a). Odnosi se na predviđeno donošenje određenih izmjena
   tehničkih i administrativnih odredbi u Prilogu Dodatku C Konvenciji o međunarodnom
   željezničkom prijevozu (COTIF). O tim će izmjenama odlučiti navedeni odbor.
   2.        KONTEKST PRIJEDLOGA
   2.1.      Konvencija o međunarodnom željezničkom prijevozu (COTIF)
   Konvencija o međunarodnom željezničkom prijevozu od 9. svibnja 1980., kako je izmijenjena
   Protokolom iz Vilniusa od 3. lipnja 1999., međunarodni je sporazum kojeg su potpisnice
   Unija i 25 država članica (sve osim Cipra i Malte).
   Europska unija pristupila je COTIF-u Odlukom Vijeća 2013/103/EU od 16. lipnja 20111.
   2.2.      Pravilnik o međunarodnom prijevozu opasnih tvari željeznicom (RID)
   U skladu sa svojim člankom 7. COTIF, među ostalim, obuhvaća i dodatke iz svojeg članka 6.
   To uključuje „Pravilnik o međunarodnom prijevozu opasnih tvari željeznicom (RID)”, koji
   čini Dodatak C Konvenciji. RID se primjenjuje ako nema izjava danih u skladu s
   odgovarajućim odredbama COTIF-a2.
   RID-om se nastoji regulirati međunarodni prijevoz opasnih tvari željeznicom među državama
   članicama OTIF-a koje primjenjuju pravila RID-a (države ugovorne stranke RID-a).3
   Direktivom 2008/68/EZ o kopnenom prijevozu opasnih tvari4 propisano je da se RID
   primjenjuje i na prijevoz unutar država članica EU-a.
   2.3.      Odbor stručnjaka RID-a
   Odbor stručnjaka RID-a je tijelo osnovano na temelju članka 13. stavka 1. točke (d) COTIF-a.
   U skladu s člankom 18. COTIF-a, Odbor stručnjaka RID-a donosi odluke o prijedlozima
   izmjena Konvencije. Čine ga predstavnici Europske unije i država članica OTIF-a koje
   primjenjuju RID.
   2.4.      Predviđeni akt Odbora stručnjaka RID-a
   Očekuje se da će Odbor stručnjaka RID-a na svojoj 57. sjednici 25. svibnja 2022. donijeti niz
   izmjena kojima se s obzirom na tehnički i znanstveni napredak ažurira Prilog RID-u
   („predviđeni akt”).
   1
           Odluka Vijeća 2013/103/EU od 16. lipnja 2011. o potpisivanju i sklapanju Sporazuma između Europske
           unije i Međuvladine organizacije za međunarodni željeznički prijevoz o pristupanju Europske unije
           Konvenciji o međunarodnom željezničkom prijevozu (COTIF) od 9. svibnja 1980., kako je izmijenjena
           Protokolom iz Vilniusa od 3. lipnja 1999. (SL L 51, 23.2.2013., str. 1.).
   2
           Članak 42. stavak 1. COTIF-a.
   3
           Trenutačno ima 50 država članica OTIF-a i 45 država ugovornih stranaka RID-a.
   4
           Direktiva 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih
           tvari (SL L 260, 30.9.2008., str. 13.),
HR                                                       1                                                    HR
 ---pagebreak---    Svrha je predviđenog akta ažuriranjem određenih odredbi zajamčiti siguran i zaštićen prijevoz
   opasnih tvari željeznicom. To bi među ostalim uključivalo ažuriranje popisa opasnih tvari za
   prijevoz, uputa za pakiranje, popisa primjenjivih normi i drugih tehničkih zahtjeva koji se
   primjenjuju na različite vrste spremnika.
   Trebalo bi napomenuti da se međunarodne odredbe o prijevozu opasnih tvari utvrđuju u
   raznim međunarodnim organizacijama, kao što je OTIF. To su i Gospodarska komisija
   Ujedinjenih naroda za Europu (UNECE) te razna specijalizirana tijela Ujedinjenih naroda,
   kao što je Pododbor stručnjaka za prijevoz opasnih tvari Gospodarskog i socijalnog vijeća
   (ECOSOC). Budući da pravila moraju biti međusobno sukladna, među organizacijama
   uključenima u taj rad razvijen je složen međunarodni sustav za koordinaciju i usklađivanje.
   Odredbe se prilagođavaju svake dvije godine.
   Tijekom pripreme tih izmjena provedeno je savjetovanje s brojnim stručnjacima iz javnog i
   privatnog sektora. Održani su sljedeći tehnički sastanci:
   –        Pododbor stručnjaka za prijevoz opasnih tvari pri Gospodarskom i socijalnom vijeću
            UN-a (ECOSOC) na sljedećim sjednicama:
   (1)      55. sjednici u Ženevi, 1.–5. srpnja 2019.,
   (2)      56. sjednici u Ženevi, 4.–10. prosinca 2019.,
   (3)      57. sjednici u Ženevi, 27. studenoga – 8. prosinca 2020.,
   –        Zajednički sastanak (UNECE – OTIF) Odbora stručnjaka RID-a i Radne skupine za
            prijevoz opasnih tvari na sljedećim sjednicama:
   (1)      jesenskoj sjednici 2020. u Ženevi, 10.–18. rujna 2020.,
   (2)      proljetnoj sjednici 2021. u Bernu, 15.–19. ožujka 2021.,
   (3)      jesenskoj sjednici 2021. u Ženevi, 21.rujna – 1. listopada 2021.,
   (4)      još jedna zajednička sjednica održat će se u Bernu 14.-18. ožujka 2022.;
   –        Stalna radna skupina Odbora stručnjaka RID-a na sljedećim sjednicama:
   (1)      12. sjednici u Bernu (putem videokonferencije), 24. – 26. studenoga 2020.
   (2)      13. sjednici u Ženevi, 15.–19. studenoga 2021.,
   Na navedenim sastancima u okviru navedenih stručnih odbora analizirani su i obrađivani
   pojedinačni prijedlozi izmjena. U većini slučajeva preporučeno djelovanje poduprto je
   jednoglasno. U slučaju nekih prijedloga preporuke je podržala većina stručnjaka.
   U skladu s člankom 35. COTIF-a, nakon što izmjene odredi Odbor stručnjaka RID-a, one
   stupaju na snagu za sve ugovorne stranke prvog dana šestog mjeseca nakon mjeseca u kojem
   je glavni tajnik o njima izvijestio ugovorne stranke. Ugovorna stranka može uputiti prigovor u
   roku od četiri mjeseca od dana obavijesti. Ako prigovor uloži jedna četvrtina ugovornih
   stranaka, izmjena ne stupa na snagu.
   Člankom 38. COTIF-a propisuje se da za potrebe ostvarivanja prava glasa i prava prigovora iz
   članka 35. stavka 4. regionalna organizacija za gospodarsku integraciju, poput Europske unije,
   „ima broj glasova jednak broju svojih članova koji su istovremeno države članice te
   organizacije”.
   Ako stranke ne podnesu dovoljan broj prigovora, izmjene u okviru ovog Prijedloga trebale bi
   stupiti na snagu 1. siječnja 2023. i postati obvezujuće za Uniju i države članice te činiti
   sastavni dio pravne stečevine Unije.
HR                                                 2                                              HR
 ---pagebreak---    3.        STAJALIŠTE KOJE TREBA ZAUZETI U IME UNIJE
   3.1.      Isključiva nadležnost Unije
   Unija je punopravna ugovorna stranka COTIF-a.
   Osim toga, člankom 1. Direktive 2008/68/EZ predviđeno je da se Prilog RID-u primjenjuje na
   prijevoz opasnih tvari željeznicom unutar država članica ili među njima, osim onih država
   članica koje nemaju željeznički sustav. Člankom 4. Direktive 2008/68/EZ u vezi s trećim
   zemljama propisuje se da se „prijevoz opasnih tvari između država članica i trećih zemalja
   odobrava ako je u skladu sa zahtjevima ADR-a5, RID-a ili ADN-a6, osim ako je u prilozima
   navedeno drukčije”.
   U tu je svrhu Komisija ovlaštena za prilagodbu Priloga II, odjeljka II.1. Direktivi 2008/68/EZ
   putem delegiranog akta, u skladu s člankom 8. te direktive.
   Trebalo bi napomenuti i da je Direktiva 2008/68/EZ o kopnenom prijevozu opasnih tvari7 na
   popisu instrumenata Unije na temelju kojih je Unija izvršavala svoju nadležnost i koji su bili
   na snazi u trenutku sklapanja Sporazuma između EU-a i OTIF-a8.
   3.2.      Stajalište koje treba zauzeti
   Izmjene RID-a u potpunosti su u isključivoj nadležnosti Unije pa je potrebno utvrditi stajalište
   Unije.
   Predviđene izmjene smatraju se primjerenima za siguran prijevoz opasnih tvari na isplativ
   način, vodeći pritom računa o tehnološkom napretku, te ih se stoga može podržati.
   4.        PRAVNA OSNOVA
   4.1.      Postupovna pravna osnova
   4.1.1.    Načela
   Člankom 218. stavkom 9. Ugovora o funkcioniranju Europske unije (UFEU) predviđeno je
   donošenje odluka kojima se utvrđuju „stajališta koja u ime Unije treba donijeti tijelo
   osnovano na temelju sporazuma kad je to tijelo pozvano donositi akte koji proizvode pravne
   učinke, uz iznimku akata kojima se dopunjuje ili mijenja institucionalni okvir sporazuma”.
   Pojam „akti koji proizvode pravne učinke” obuhvaća akte koji proizvode pravne učinke na
   temelju pravila međunarodnog prava kojima se uređuje predmetno tijelo. Obuhvaća i
   instrumente koji nemaju obvezujući učinak na temelju međunarodnog prava, ali postoji
   mogućnost da „presudno utječu na sadržaj propisa koje donese zakonodavac Unije”9.
   5
           Europski sporazum o međunarodnom cestovnom prijevozu opasnih tvari, zaključen u Ženevi
           30. rujna 1957.
   6
           Europski sporazum o međunarodnom prijevozu opasnih tvari unutarnjim plovnim putovima, zaključen
           u Ženevi 26. svibnja 2000.
   7
           Direktiva 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih
           tvari (SL L 260, 30.9.2008., str. 13.),
   8
           Dodatak Prilogu I. Odluci Vijeća 2013/103/EU od 16. lipnja 2011.
   9
           Presuda Suda od 7. listopada 2014., Njemačka / Vijeće, C-399/12, ECLI:EU:C:2014:2258, točke od 61.
           do 64.
HR                                                     3                                                      HR
 ---pagebreak---    4.1.2.    Primjena na ovaj predmet
   Akt koji Odbor stručnjaka RID-a treba donijeti akt je koji proizvodi pravne učinke.
   Predviđeni akt bit će obvezujući za Uniju prema međunarodnom pravu u skladu s člankom 6.
   RID-a, na temelju kojeg Prilog koji treba izmijeniti čini sastavni dio Pravilnika.
   Uz to, u skladu s člankom 1. Direktive 2008/68/EZ propisuje se da se Prilog RID-u
   primjenjuje na prijevoz opasnih tvari željeznicom unutar država članica ili među njima, osim
   onih država članica koje nemaju željeznički sustav. Člankom 4. Direktive 2008/68/EZ u vezi s
   trećim zemljama propisuje se da se „prijevoz opasnih tvari između država članica i trećih
   zemalja odobrava ako je u skladu sa zahtjevima ADR-a, RID-a ili ADN-a, osim ako je u
   prilozima navedeno drukčije”.
   Predviđenim aktom ne dopunjuje se niti mijenja institucionalni okvir sporazuma.
   Stoga je postupovna pravna osnova za predloženu odluku članak 218. stavak 9. UFEU-a.
   4.2.      Materijalna pravna osnova
   4.2.1.    Načela
   Materijalna pravna osnova za odluku na temelju članka 218. stavka 9. UFEU-a prije svega
   ovisi o cilju i sadržaju predloženog akta o kojemu se zauzima stajalište u ime Unije.
   4.2.2.    Primjena na ovaj predmet
   Glavni cilj i sadržaj predložene Odluke odnose se na prijevoz opasnih tvari željeznicom.
   Stoga je materijalna pravna osnova predložene odluke članak 91. UFEU-a.
   4.3.      Zaključak
   Pravna osnova predložene odluke trebao bi biti članak 91. u vezi s člankom 218. stavkom 9.
   UFEU-a.
   5.        OBJAVA PREDVIĐENOG AKTA
   Budući da će se predloženom Odlukom Odbora stručnjaka RID-a izmijeniti Prilog RID-u,
   primjereno je nakon njezina donošenja objaviti informacije o ishodu sastanka u Službenom
   listu Europske unije nakon njezina donošenja.
HR                                                 4                                            HR
 ---pagebreak---                                                                  2022/0041 (NLE)
                                                     Prijedlog
                                                ODLUKE VIJEĆA
     o stajalištu koje u ime Europske unije treba zauzeti na 57. sjednici Odbora stručnjaka
   za prijevoz opasnih tvari Međuvladine organizacije za međunarodni željeznički prijevoz
      u pogledu određenih izmjena Dodatka C Konvenciji o međunarodnom željezničkom
                                                    prijevozu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91. u
   vezi s člankom 218. stavkom 9.,
   uzimajući u obzir prijedlog Europske komisije,
   budući da:
   (1)     Unija je pristupila Konvenciji o međunarodnom željezničkom prijevozu od
           9. svibnja 1980., kako je izmijenjena Protokolom iz Vilniusa od 3. lipnja 1999.
           („COTIF”), Odlukom Vijeća 2013/103/EU1.
   (2)     U skladu s člankom 6. COTIF-a, međunarodni željeznički promet i prihvatljivost
           željezničkih sredstava u međunarodnom prometu uređuju se pravilima navedenima u
           tom članku, posebno „Pravilnikom o međunarodnom prijevozu opasnih tvari
           željeznicom (RID)” koji čini Dodatak C Konvenciji.
   (3)     Direktivom 2008/68/EZ Europskog parlamenta i Vijeća2 utvrđuju se zahtjevi za
           prijevoz opasnih tvari cestom, željeznicom ili unutarnjim plovnim putovima unutar
           država članica ili među njima upućivanjem na RID.
   (4)     U skladu s člankom 13. stavkom 1. točkom (d) COTIF-a Odbor stručnjaka za prijevoz
           opasnih tvari („Odbor stručnjaka RID-a”) Organizacije za međunarodni željeznički
           prijevoz („OTIF”) može donijeti izmjene Priloga RID-u.
   (5)     Odbor stručnjaka RID-a na svojoj 57. sjednici 25. svibnja 2022. treba donijeti izmjene
           radi prilagodbe Priloga RID-u znanstvenom i tehničkom napretku.
   (6)     Primjereno je utvrditi stajalište koje treba zauzeti u ime Unije u Odboru stručnjaka
           RID-a jer će izmjene RID-a biti obvezujuće za Uniju.
   (7)     Predviđene izmjene odnose se na siguran i učinkovit prijevoz opasnih tvari uzimajući
           u obzir znanstveni i tehnički napredak u sektoru te razvoj novih tvari i predmeta koji
           bi mogli predstavljati opasnost tijekom prijevoza.
   (8)     Predviđene izmjene smatraju se primjerenima za siguran prijevoz opasnih tvari na
           isplativ način te ih se stoga može podržati,
   1
           Odluka Vijeća 2013/103/EU od 16. lipnja 2011. o potpisivanju i sklapanju Sporazuma između Europske
           unije i Međuvladine organizacije za međunarodni željeznički prijevoz o pristupanju Europske unije
           Konvenciji o međunarodnom željezničkom prijevozu (COTIF) od 9. svibnja 1980., kako je izmijenjena
           Protokolom iz Vilniusa od 3. lipnja 1999. (SL L 51, 23.2.2013., str. 1.).
   2
           Direktiva 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih
           tvari (SL L 260, 30.9.2008., str. 13.)
HR                                                       5                                                    HR
 ---pagebreak---    (9)     Manje izmjene dokumenata na koje se upućuje u Prilogu mogu se dogovoriti na
           tehničkoj razini na 14. sjednici stalne radne skupine Odbora stručnjaka RID-a 23. i 24.
           svibnja 2022., među ostalim na temelju preporuka sa zajedničkog sastanka u okviru
           UNECE-a Odbora stručnjaka RID-a i Radne skupine za prijevoz opasnih tvari,
   DONIJELO JE OVU ODLUKU:
                                                Članak 1.
   Stajalište koje treba zauzeti u ime Unije na 57. sjednici Odbora stručnjaka za prijevoz opasnih
   tvari („Odbor stručnjaka RID-a”) Organizacije za međunarodni željeznički prijevoz („OTIF”)
   u okviru Konvencije o međunarodnom željezničkom prijevozu od 9. svibnja 1980., kako je
   izmijenjena Protokolom iz Vilniusa od 3. lipnja 1999., utvrđeno je u Prilogu ovoj Odluci.
   Predstavnici Unije u Odboru stručnjaka RID-a mogu dogovoriti manje promjene u
   dokumentima iz Priloga bez daljnje odluke Vijeća.
                                                Članak 2.
   Odluke Odbora stručnjaka RID-a nakon donošenja objavljuju se u Službenom listu Europske
   unije, uz navođenje datuma njihova stupanja na snagu.
                                                Članak 3.
   Ova je Odluka upućena Komisiji.
   Sastavljeno u Bruxellesu,
                                                  Za Vijeće
                                                  Predsjednik
HR                                                  6                                              HR
 ---documentbreak---                              EUROPSKA
                             KOMISIJA
                                                     Bruxelles, 23.2.2022.
                                                     COM(2022) 59 final
                                                     ANNEX
                                           PRILOG
                                   Prijedlogu odluke Vijeća
    o stajalištu koje u ime Europske unije treba zauzeti na 57. sjednici Odbora stručnjaka
   za prijevoz opasnih tvari Međuvladine organizacije za međunarodni željeznički prijevoz
     u pogledu određenih izmjena Dodatka C Konvenciji o međunarodnom željezničkom
                                           prijevozu
HR                                                                                HR
 ---pagebreak---                                         PRILOG
 Prijedlog Referentni dokument        Predmet                      Komentari   Stajalište EU-a
     1.    OTIF/RID/CE/GTP/2021/2     Usklađivanje ADR-a i RID-    Tehnički    Suglasnost
                                      a kako bi se obuhvatile nove konsenzus u
                                      vrste spremnika              stalnoj
                                      u predlošku izvješća o       radnoj
                                      nesreći                      skupini
                                                                   OTIF-a o
                                                                   donošenju
                                                                   teksta kako
                                                                   je
                                                                   izmijenjen
     2.    OTIF/RID/CE/GTP/2021/3 i   Usklađivanje ADR-a i RID-    Tehnički    Suglasnost
           OTIF/RID/CE/GTP/2021/INF.3 a u pogledu zahtjeva za      konsenzus u
                                      prikaz informacija           stalnoj
                                                                   radnoj
                                                                   skupini
                                                                   OTIF-a o
                                                                   donošenju
                                                                   teksta kako
                                                                   je
                                                                   izmijenjen
     3.    OTIF/RID/CE/GTP/2021/4     Ugradnja sigurnosnih         Tehnički    Suglasnost
                                      ventila na spremnike         konsenzus u
                                      zapaljivih ukapljenih        stalnoj
                                      plinova                      radnoj
                                                                   skupini
                                                                   OTIF-a o
                                                                   donošenju
                                                                   teksta kako
                                                                   je
                                                                   izmijenjen
     4.    OTIF/RID/CE/GTP/2021/5     Pročišćeni tekstovi doneseni Tehnički    Suglasnost
                                      na zajedničkom sastanku      konsenzus u
                                      2020. i 2021. i na sastanku  stalnoj
                                      stalne radne skupine Odbora  radnoj
                                      stručnjaka RID-a u           skupini
                                      studenome 2020.              OTIF-a o
                                                                   donošenju
                                                                   teksta kako
                                                                   je
                                                                   izmijenjen
     5.    OTIF/RID/CE/GTP/2021/6     Usklađivanje ADR-a i RID-    Tehnički    Suglasnost
                                      a, među ostalim o            konsenzus u
HR                                          1                                            HR
 ---pagebreak---                                               konstruiranju, izradi te         stalnoj
                                              prvom pregledu i ispitivanju     radnoj
                                              tlačnih posuda koje nisu         skupini
                                              UN, a koje su konstruirane,      OTIF-a o
                                              izrađene i ispitane u skladu     donošenju
                                              s referentnim normama            teksta kako
                                                                               je
                                                                               izmijenjen
  6.       OTIF/RID/CE/GTP/2021/INF.4         Prijelazna mjera koja se         Tehnički     Suglasnost
                                              odnosi na točku 6.8.2.4.6.       konsenzus u
                                              (postupci koje nadležno          stalnoj
                                              tijelo provodi za odobrenje      radnoj
                                              stručnjaka, obavljanje           skupini
                                              inspekcijskih pregleda u         OTIF-a o
                                              vezi s cisternama i              donošenju
                                              uzajamnim priznavanjem           teksta kako
                                              takvih inspekcijskih             je
                                              pregleda)                        izmijenjen
  7.       OTIF/RID/CE/GTP/2021/INF.11        Prijedlozi za prilagodbu         Tehnički     Suglasnost
                                              poglavlja 6.8. RID-a kako bi     konsenzus u
                                              se uzeli u obzir vrlo veliki     stalnoj
                                              vagoni cisterne.                 radnoj
                                                                               skupini
                                                                               OTIF-a o
                                                                               donošenju
                                                                               teksta kako
                                                                               je
                                                                               izmijenjen
     Svi     navedeni      dokumenti    dostupni      su    na    internetskoj     stranici OTIF-a
     (http://otif.org/en/?page_id=1119) i smatra se da sadržavaju izmjene o kojima je raspravljala
     stalna radna skupina Odbora stručnjaka RID-a u studenome 2021. i koje su navedene u
     Prilogu I. dokumentu OTIF/RID/CE/GTP/2021-A (Završno izvješće 13. sjednice stalne radne
     skupine Odbora stručnjaka RID-a u Ženevi/na daljinu, 15.–18. studenoga 2021.), također
     dostupno na internetskoj stranici OTIF-a http://otif.org/en/?page_id=254).
HR                                                   2                                              HR